text: Puis a li pére sovent sen fil veut
   Et chele mére en cui costet il jut
   Et li puchiele ki tant l’ot atendut,
   Ke onkes nus de rien ne l’reconut;
   Ne ne li ont demandet n’enquesut
   Kés hon il ert ne de kel tiere fut,
   Et le cors saint voirement ne calut
   Sen pére voit mout sovent irascut
   Et en le sale sovent grant duel esmut
   Trestot por lui k’il ont ensi pierdut:
   II les eswarde, et si s'en fait si mut
   Ke s’on l’avoit a un grant pel batut:
   A Diu se tient par itéle viertut
   Ke lui ne caut de parent ne de drut.
  